
RAPORT DE SPECIALITATE
privind atribuirea pe o perioadă de 2 ani a spațiului situat în Timișoara, str. Proclamația de la Timișoara,  nr. 1, ap. 1, către  FEDERAȚIA INIȚIATIVA TIMIȘOARA, la valoarea chiriei stabilită prin raportul de evaluare nr. 4644/21.03.2023 și a prevederilor HCLMT nr. 253/13.06.2023





     FEDERAȚIA INIȚIATIVA TIMIȘOARA este o platformă civică de asociații timișene constituită în baza  Ordonanța nr. 26 din 30 ianuarie 2000 cu privire la asociații și fundațiicu modificările și completarile ulterioare, în scopul antrenării și implicării  societății civile în susținerea, promovarea, apărarea, întarirea, dezvoltarea societății civile, a comunității în care aceasta activează, precum și în reprezentarea intereselor membrilor săi în relațiile cu terții. 
     Prin cererea cu numărul SC 2023-005636/01.03.2023, Federația Inițiativa Timișoara solicită atribuirea  spațiului cu altă destinație, situat în imobilul din Timișoara, str. Proclamația de la Timișoara, nr. 1, ap. 1, pentru desfășurarea activităților specifice ale acesteia.
     Activitatea Federației Inițiativa Timișoara constă în desfășurarea unor activități civice, presupunând dezbateri pe anume teme legate de democrație, drepturi și libertăti, justiție, corupție,luări  de poziții publice vizând subiectele mai sus precizate, petiții și scrisori deschise, evenimente publice desfășurate în Timișoara sau în alte localități și  participare/organizare  proteste și adunări publice, organizate în susținerea cauzelor civice asumate.
[bookmark: _Hlk129678763]     Federația Inițiativa Timișoara are mai mulți membrii statutari, printre care și  Asociația Civică și Umanitară Mana Ajutătoare ACUMA, care a deținut  spațiul cu altă destinație, situat în imobilul din Timișoara, str. Proclamația de la Timișoara, nr. 1, ap.1, în baza contractului de închiriere nr. 1622/08.03.2022, expirat prin ajungere la termen la data de 08.03.2023.
     Anterior expirării contractului, respectiv în perioada de valabilitate a contractului nr.1622/2022, Asociația Civică și Umanitară Mâna Ajutătoare ACUMA, care a fost absorbită de către Federația Inițiativa Timișoara a  solicitat atribuirea spațiului deținut de către această asociație către Federația Inițiativa Timișoara, care a preluat și portofoliul de activități al Asociației ACUMA. 
[bookmark: _Hlk129683706][bookmark: _Hlk129681038]Cererile solicitanților, înregistrate la Primăria Municipiului Timișoara cu numărul SC2023-005907/07.03.2023 a Asociației Civice și Umanitare Mâna Ajutatoare - ACUMA și cea cu numărul SC 2023-005636/01.03.2023 a Federației Inițiativa Timișoara, de atribuire a spațiului situat în imobilul din Timișoara , str. Proclamația de la Timișoara, nr. 1, ap. 1 au fost analizate în ședința din 14.03.2023, a Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr.12/26.06.2012 si modificată prin HCLMT nr.49/22.02.2022, comisia avizând favorabil  solicitările  Asociației Civice și Umanitare Mâna Ajutătoare ACUMA și a Federației Inițiativa Timișoara, astfel că a hotărât  atribuirea cu contract de închiriere, pe o perioadă de 2 ani a spațiului - ap.1, situat în Timișoara, str. Proclamația de la Timișoara, nr.1, către Federația Inițiativa Timișoara, urmând ca tariful de închiriere, să se stabilească prin întocmirea unui Raport de evaluare al spațiului.
În urma analizării cererii de atribuire spațiu și a îndeplinirii criteriilor de eligibilitate și selecție, stabilite în baza Anexei 2 la HCLMT nr.441/16.10.2015, i s-a acordat Federației Inițiativa Timișoara 50 puncte.
Arătăm faptul că, unitatea locativă – apartamentul nr.1, situată în imobilul  din Timișoara Str. Proclamația de la Timișoara, nr. 1 are suprafața de 37,44 m.p, fiind identificată cu  CF nr.407738-C1-U5 Timisoara, nr. topo 349/I, în proprietatea Statului Român în folosința Consiliului Local al Municipiului Timișoara. Acest spațiu este înregistrat în evidența patrimonială a Municipiului Timișoara cu  numărul de inventar 101274.01 și valoarea de inventar 66.576  lei .
Spațiul este liber de sarcini, fiind verificat prin adresele următoare :
· Adresa CT 2021-006898/27.02.2023.a Biroului  Clădiri  Terenuri ; 
· Adresa: CT2021-6898/24.02.2023  a   Compartimentului Administrare Fond Funciar; 
· Adresa: CT 2021-6898/22.02.2023 a Serviciului Juridic ; 
      Precizăm faptul că prin Raportul de evaluare al spațiului nr.4644/21.03.2023 întocmit de către prestatorul FIDOX SRL a fost stabilit un tarif de închiriere de 5euro/lună/m.p. 
	Având în vedere prevederile HCLMT nr. 253/13.06.2023 privind modificarea și completarea   art.  2  din  Hotărârea   Consiliului  Local  al  Municipiului  Timișoara   nr.   441/16.10.2015, Anexa  2A art. 5, litera b), tariful de închiriere al spațiului va fi stabilit prin înmulțirea tarifului de închiriere al spațiului stabilit de către evaluator în Raportul de evaluare cu coeficientul de 0,25.
            Conform extrasului de proces verbal din data de 20.07.2023, comisia a hotărât atribuirea cu contract de închiriere, la tariful obținut prin aplicarea coeficientului aprobat conform HCLMT nr. 253/23.06.2023, Anexa 2A, art. 5, litera b) la tariful de închiriere stabilit prin raportul de evaluare, înregistrat cu nr. 4644/21.03.2023, rezultând tariful de închiriere de 1,25 euro/mp/lună.
[bookmark: _Hlk129683984][bookmark: _Hlk129680631]  	În temeiul art.49, aln (1) din Ordonanța nr. 26 din 30 ianuarie 2000 cu privire la asociații și fundații;
În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
	În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
	Apreciem faptul că,  Proiectul de hotărâre privind atribuirea pe o perioadă de 2 ani a spațiului situat în Timișoara, str. Proclamația de la Timișoara, nr.1, ap.1, către  FEDERAȚIA INIȚIATIVA TIMIȘOARA, la valoarea chiriei stabilită prin raportul de evaluare nr. 4644/21.03.2023 și a prevederilor HCLMT nr. 253/13.06.2023, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara. 



                  DIRECTOR                                                                   CONSILIER
          CRISTIAN FRANȚESCU                                                 MARINELA BANDI











	
			Cod FO 53-01,ver.2
